Vec C‑465/15
Hüttenwerke Krupp Mannesmann GmbH
proti
Hauptzollamt Duisburg
(návrh na začatie prejudiciálneho konania, ktorý podal Finanzgericht Düsseldorf)
„Návrh na začatie prejudiciálneho konania – Dane – Zdaňovanie energetických výrobkov a elektriny – Smernica 2003/96/ES – Pôsobnosť – Článok 2 ods. 4 písm. b) – Elektrina používaná hlavne na účely chemickej redukcie – Pojem“
Abstrakt – Rozsudok Súdneho dvora (deviata komora) zo 7. septembra 2017
Daňové ustanovenia – Harmonizácia právnych predpisov – Zdaňovanie energetických výrobkov a elektriny – Smernica 2003/96 – Elektrina používaná hlavne na účely chemickej redukcie – Pojem – Elektrina používaná na prevádzku turbodúchadiel určených na stláčanie vzduchu, ktorý sa následne používa v rámci výroby procesom chemickej redukcie – Vylúčenie
[Smernica Rady 2003/96, článok 2 ods. 4 písm. b) tretia zarážka]
Článok 2 ods. 4 písm. b) tretia zarážka smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny sa má vykladať v tom zmysle, že elektrina používaná na prevádzku turbodúchadiel určených na stláčanie vzduchu, ktorý sa následne používa vo vysokej peci v rámci výroby surového železa zo železnej rudy procesom chemickej redukcie, nie je „elektrinou používanou hlavne na účely chemickej redukcie“ v zmysle tohto ustanovenia.
(pozri bod 32 a výrok)